Document ID: 31989R3946

*****
ΚΑΝΟΝΙΣΜΟΣ (ΕΟΚ) αριθ. 3946/89 ΤΗΣ ΕΠΙΤΡΟΠΗΣ
της 20ής Δεκεμβρίου 1989
για τον καθορισμό ορισμένων πρόσθετων λεπτομερειών για την εφαρμογή του συμπληρωματικού μηχανισμού κατά τις συναλλαγές στον τομέα των οπωροκηπευτικών όσον αφορά τις αγκινάρες, τα καρότα, τις φράουλες, τα μαρούλια, τα πεπόνια, τα επιτραπέζια σταφύλια και τις τομάτες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3210/89 του Συμβουλίου της 23ης Οκτωβρίου 1989 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές οπωροκηπευτικών (1), και ιδίως το άρθρο 9,
Εκτιμώντας:
ότι ο κανονισμός (ΕΟΚ) αριθ. 816/89 της Επιτροπής της 30ής Μαΐου 1989 καθόρισε τον κατάλογο των προϊόντων που υπάγονται στο συμπληρωματικό μηχανισμό που εφαρμόζεται στις συναλλαγές στον τομέα των οπωροκηπευτικών από την 1η Ιανουαρίου 1990 (2)· ότι οι αγκινάρες, τα καρότα, οι φράουλες, τα μαρούλια, τα πεπόνια, τα επιτραπέζια σταφύλια και οι τομάτες εμφαίνονται μεταξύ των προϊόντων αυτών·
ότι ο κανονισμός (ΕΟΚ) αριθ. 3944/89 της Επιτροπής(3) θέσπισε λεπτομέρειες εφαρμογής του συμπληρωματικού μηχανισμού στις συναλλαγές των νωπών οπωροκηπευτικών, εφεξής ονομαζόμενο «ΣΜΣ»·
ότι για τα προαναφερθέντα προϊόντα πρέπει να καθορισθούν οι περίοδοι που προβλέπονται στο άρθρο 2 παράγραφος 1 του κανονισμού (ΕΟΚ) αριθ. 3210/89 από την αρχή της περιόδου εφαρμογής των ΣΜΣ, λαμβάνοντας υπόψη ότι τα προϊόντα προελεύσεως Ισπανίας διατίθενται στο εμπόριο στην κοινοτική αγορά πριν από την ημερομηνία αυτή·
ότι ο μικρός όγκος των ισπανικών εξαγωγών των προϊόντων αυτών που αποστέλλονται παραδοσιακά κατά τον Ιανουάριο δεν δικαιολογεί τον καθορισμό μια περιόδου Ι κατά την έννοια του άρθρου 2 παράγραφος 1 του κανονισμού (ΕΟΚ) αριθ. 3210/89.
ότι πρέπει να υπενθυμιστεί ότι οι διατάξεις του κανονισμού (ΕΟΚ) αριθ. 3944/89 εφαρμόζονται για να εξασφαλιστεί η λειτουργία του ΣΜΣ· ότι εντούτοις ο μικρός όγκος των ισπανικών εξαγωγών προς τα άλλα κράτη μέλη κατά τη διάρκεια της θεωρουμένης περιόδου οδηγεί στην περέκκλιση από την εφαρμογή του άρθρου 9 του προαναφερθέντος κανονισμού·
ότι η αναγκαιότητα ακριβών πληροφοριών ιδίως κατά τη διάρκεια της φάσεως ενάρξεως του συμπληρωματικού μηχανισμού στις συναλλαγές δικαιολογεί μια μικρή περιοδικότητα των ανακοινώσεων στην Επιτροπή όσον αφορά τη στατιστική παρακολούθηση των συναλλαγών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τα προϊόντα:
τομάτες, που υπάγονται στον κωδικό ΣΟ 0702 00 10, κεφαλωτά μαρούλια, που υπάγονται στον κωδικό ΣΟ 0705 11 90, μαρούλια εκτός από τα κεφαλωτά, που υπάγονται στον κωδικό ΣΟ 0705 19 00, καρότα, που υπάγονται στον κωδικό ΣΟ ex 0706 10 00, αγκινάρες, που υπάγονται στον κωδικό ΣΟ 0709 10 00, επιτραπέζια σταφύλια, που υπάγονται στον κωδικό ΣΟ 0806 10 15, πεπόνια, που υπάγονται στον κωδικό ΣΟ 0807 10 90 και φράουλες, που υπάγονται στον κωδικό ΣΟ 0810 10 90, οι περίοδοι που αναφέρονται στο άρθρο 2 του κανονισμού (ΕΟΚ) αριθ. 3210/89 καθορίζονται στο παράρτημα για τον Ιανουάριο 1990.
Άρθρο 2
Για τις αποστολές της Ισπανίας προς την υπόλοιπη κοινοτική αγορά με εξαίρεση την Πορτογαλία, των προϊόντων που αναφέρονται στο άρθρο 1, οι διατάξεις του κανονισμού (ΕΟΚ) αριθ. 3944/89 εφαρμόζονται από την 1η Ιανουαρίου 1990, με εξαίρεση το άρθρο 9.
Εντούτοις, η ανακοίνωση που προβλέπεται στο άρθρο 2 παράγραφος 2 του εν λόγω κανονισμού πραγματοποιείται δύο φορές το μήνα το αργότερο την Τρίτη για τις ποσότητες που αποστέλλονται κατά τη διάρκεια του προηγούμενου δεκαπενθήμερου.
Άρθρο 3
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1989.

Labels: 17
3
12
18
15